open-index/open-wikipedia-markdown huggingface dataset:
Հիսուսի Սուրբ Սրտի բազիլիկ

**Հիսուսի Սուրբ Սրտի բազիլիկ** (), կաթոլիկ եկեղեցի Խորվաթիայում՝ Զագրեբում։ Կառուցվել է 1902 թվականին, ճարտարապետական հուշարձան է։ Խորվաթական յոթ եկեղեցիներից մեկն է, որին շնորհված է «փոքր բազիլիկի» պատվավոր կարգավիճակը։ Պատկանում է ճիզվիտներին։ Տեղակայված է Պալմոտիչևի 33 հասցեում։

## Պատմություն
thumb|left|Բազիլիկի ինտերիեր
Հիսուսի Սուրբ Սրտի եկեղեցին կառուցվել է 1901-0902 թվականներին, սակայն նախապատրաստական աշխատանքները տևել են գրեթե չորս տասնամյակ։

Հիսուսի միաբանությունը 1814 թվականին վերականգնվելուց հետո Խորվաթիայում միանգամից ակտիվ գործունեություն չի ծավալել։ Նրանց վերադարձի մեջ իր մեծ դերն է ունեցել Զագրեբի կարդինալ Յուրայ Հաուլիկը, որը սերտորեն համագործակցում էր միաբանության հետ և աշխատելու համար նրանց 1855 թվականին հրավիրել է Զագրեբ։ Ամեն դեպքում, չնայած ճիզվիտները Զագրեբում ծավալել էին իրենց գործունեությունը, սակայն իրենց սեփական եկեղեցին չեն ունեցել մինչև 1902 թվականը (մինչև օրդենի լուծարումը 1773 թվականին, Զագրեբում նրանց էր պատկանում Սուրբ Կատերինի եկեղեցին)։

Միևնույն ժամանակ, 19-րդ դարի վերջին Խորվաթիայում, ինչպես և աշխարհի կաթոլիկ շատ այլ մասերում, նոր թափ է հավաքել Հիսուսի Սուրբ Սրտի պաշտամունքը, որի հիմնական տարածողները եղել են ճիզվիտները։ 1875 թվականին Փարիզում սկսվել է Սակրե Կյոր եկեղեցու շինարարությունը, 1884 թվականին եպիսկոպոս Իոսիպ Ստադլերը սկսել է Սուրբ Սրտի տաճարի շինարարությունը Սարաևոյում։ Զագրեբի ճիզվիտները ակտիվորեն պաշտպանել են Զագրեբում Սուրբ Սրտի եկեղեցի կառուցելու գաղափարը։

Ճիզվիտական նոր եկեղեցու կառուցումը խրախուսել է Զագրեբի արքեպիսկոպոս Յուրայ Պոսիլովիչը, որը Զագրեբի մայր տաճարում հաստատվել էր 1894 թվականին։ Սակայն շինարակական աշխատանքները հետաձգվել են մի քանի տարով, քանի որ 90-ական թվականներին թեմական հիմնական ուժերն ու միջոցներն ուղղվել են այն եկեղեցիների վերանորոգմանը, որոնք տուժել էին 1880 թվականի երկրաշարժից։ 1898 թվականին Պալմոտիչևի փողոցում ձեռք է բերվել հողակտոր։ 1899 թվականին Հռոմի Լև 13-րդ պապը Հիսուսի Սուրբ Սրտին է նվիրել ողջ տիեզերքը։ 1901 թվականի օգոստոսի 27-ին սկսվել է շինարարությունը։ 1902 թվականի դեկտեմբերի 15-ին եկեղեցին օծվել է, չնայած առանձին աշխատանքներ շարունակվել են ևս մի քանի տարի։

Եկեղեցու ծխականը եղել է Իվան Մերցը։ Մահից հետո նա թաղվել է եկեղեցում։

1941 թվականի հուլիսի 16-ին Հիսուսի Սուրբ Սրտի եկեղեցին ստացել է «փոքր բազիլիկի» կարգավիճակ։

## Ծանոթագրություններ

## Արտաքին հղումներ
* A.Szabo, Političke i crkvene okolnosti u doba gradnje Bazilike Srca Isusova u Zagrebu
* Базилика на сайте Загребской архиепархии

Կատեգորիա:Եկեղեցիներ այբբենական կարգով
Կատեգորիա:1902 հիմնադրումներ Եվրոպայում
Կատեգորիա:1902 հիմնադրումներ
Կատեգորիա:Խորվաթիայի եկեղեցիներ
Naspers

**Naspers** (), հարավաֆրիկյան մեդիա ընկերություն։ Գլխավոր գրասենյակը գտնվում է Քեյփթաունում։ Naspers գործունեություն է ծավալում տպագրական և էլեկտրոնային զանգվածային լրատվական միջոցների և համացանց տեխնոլոգիաների ոլորտում։ Բացի Հարավային Աֆրիկայից ընկերությունը գործունեություն է ծավալում Ասիայում, Եվրոպայում և Ամերիկայում։ Հիմնադրվել է 1915 թվականին, De Nationale Pers Beperkt անունով։

## Գործունեություն
Յոհաննեսբուրգի բիրժայում 2006 թվականի սեպտեմբերին ընկերությունը ուներ 5,66 մլրդ դոլլարի կապիտալ։ Hoover’s-ի տվյալներով ընկերության տարեկան եկամուտը 2005 թվականի մարտին կազմում էր 2,2 մլրդ դոլլար, մաքուր եկամուտը 417 միլլիոն դոլլոր։

2007 թվականի սկզբին ընկերությունը 165 միլլիոն դոլլարի դիմաց Port.ru ընկերություննից գնեց Mail.ru ինտերնետ պրոտոկոլի 30 %-ը։

2015 թվականի դեկտեմբերի 15-ին ընկերությունը ավարտին հասցրեց գործարքը՝ Авито-ի 50,5% տոկոսը գնելու համար։ Գործարքի չափը կազմեց 1,2 մլրդ դոլլար։

2019 թվականի հունվարի 25-ին ընկերությունը գնեց Авито-ի բաժնետոմսերի 29%-ը։ Գործարքը կազմեց 1,16 մլրդ դոլլար։ Այդպիսով Naspers սկսեց ղեկավարել Авито բաժնետոմսերի 96,9 %-ը։

## Տպագրվող ԶԼՄ և ինտերնետ սերվիսներ

* Rapport
* Beeld
* City Press
* Daily Sun
* Die Burger
* The Witness
* Volksblad

## Ծանոթագրություններ

## Արտաքին հղումներ
* Ընկերության պաշտոնական կայք

Կատեգորիա:1915 հիմնադրումներ
Կատեգորիա:2006 հիմնադրված ընկերություններ
Կատեգորիա:Գրահրատարակչություններ
Կատեգորիա:Լրատվամիջոցներ
Կատեգորիա:Համացանցային ընկերություններ
Կատեգորիա:Մեդիաընկերություններ
Կատեգորիա:ՆԱՍԴԱՔ-ում ցուցակված ընկերություններ
Կատեգորիա:Քեյփթաուն
Երեկվա վարդը

**Երեկվա վարդը**, անգլիացի նկարիչ-պրեռաֆայելիտ Դանթե Գաբրիել Ռոսսետտիի ջրանկարը՝ ստեղծված 1865 թվականին։ Այս պահին ստեղծագործությունը գտնվում է Դելավերի գեղարվեստի թանգարանի հավաքածուում։

Ջրանկարի դիպաշարը վերցված է Հենրի Թեյլորի «Ֆիլիպ վան Արտևալդե» ողբերգությունից։ Ֆիլիպ վան Արտևալդեն իրականում գոյություն ունեցող զինվորական և քաղաքական գործիչ է։ Պատկերված գործողությունը տեղի է ունենում XIV դարում Ֆլանդրիայում։ Երիտասարդ ազնվականը ավելի ցածր կարգավիճակ ունեցող կնոջ հետ, թվում էր թե, սկսում է անխոհեմ հարաբերություններ։ Ռոսետտին ջրանկարի վրա պատկերել է այն պահը, երբ Ելենան՝ հերոսուհին, որի մասին էլ հենց խոսքը գնում է, մտածմունքների մեջ է ընկնում իր կյանքի ուղու և կատարած որոշման ճշտության մասին։ 2 տղամարդ վեգ են խաղում, նրանց սիրուհիները իրենց կողքին են գտնվում։ Նրանցից մեկը՝ Ելենան, ամոթից փակում է դեմքը, հենց նա է «երեկվա վարդը»։ Նրանց լրացնում է անմեղ երեխայի պատկերը, որը երաժշտական գործիքի վրա նվագում է քոր եկող կապիկի «դյուրերականը»։ Ընկած կանանց պատկերները նշանավոր տեղ են զբաղեցնում Ռոսետտիի ստեղծագործության մեջ, սակայն այս ջրանկարի մեջ այս կերպարները նա պատկերում է  հեռավոր անցյալից։

Կան այս աշխատանքի մի քանի տարբերակներ՝ ստեղծված Ռոսետտիի կողմից։ Ամենաառաջին նկարը ստեղծվել է 1853 թվականին, որը նա նվիրել է իր ընկերոջը և արհեստակից- պրեռաֆայելիտին՝ Ֆ. Սթիվենսին. այս պահին նկարը գտնվում է Թեյթ բրիտանական պատկերասրահում։ Եվս մեկ այլ ջրանկար է ստեղծվել 1871 թվականին։ Այն պատրաստվել է մեծ չափերով և ստացել է «Ելենայի նվագը» անունը։ Դրա գտնվելու վայրը հայտնի չէ։

## Ծանոթագրություններ

Կատեգորիա:Դանթե Գաբրիել Ռոսսետտիի նկարներ
Կատեգորիա:Դելավերի գեղարվեստի թանգարանի նկարներ
Բիլի Քոնոլի

**Վիլյամ «Բիլի» Քոնոլի կրտսեր** (), բրիտանացի կատակերգու, երաժիշտ, հաղորդավար, դերասան և Բրիտանական կայսրության շքանշանի կոմանդոր։

## Կենսագրություն
### Վաղ տարիներ
Բիլի Քոնոլին ծնվել է Շոտլանդիայի Գլազգո քաղաքում՝ Ուիլյամ և Մերի (ծնվ. Մաքլին) Քոնոլիների ընտանիքում։ Մայրն աշխատել է հիվանդանոցային սրճարանում, իսկ պապը իռլանդացի ներգաղթյալ էր։ 1946 թվականին, երբ հայրը ծառայել է բանակում, մայրը լքել է ընտանիքը, և Բիլիին ու քրոջը դաստիարակել են նրանց մորաքույրերը՝ Մարգարեթը և Մոնան։

Մինչև 20 տարեկան Քոնոլին ապրել է Գլազգոյի Անդերսոն շրջանում, իսկ հետո տեղափոխվել է Պարտիկ թաղամաս։ Նա սովորել է Սուրբ Պետրոսի տարրական և Սեն Ժերարի միջնակարգ դպրոցներում։ 12 տարեկանում Քոնոլին որոշել է դառնալ կատակերգու, իսկ 15 տարեկանում նա թողել է դպրոցը՝ ստանալով երկու դիպլոմ, որոնցից մեկում սխալ կար (Connolly-ի փոխարեն Connell)։

### Անձնական կյանք, առողջություն
1989 թվականին Բիլի Քոնոլին ամուսնացել է հոգեբան Պամելե Սթեֆենսոնի հետ։ Իր «*Billy*» գրքում և հարցազրույցում, որը հանձնել է 2008 թվականի դեկտեմբերին, Քոնոլին հայտարարել է, որ բազմիցս բռնության է ենթարկվել հոր կողմից։

Քոնոլին աջակցում է սահմանափակ կարողություններով բայքերների ազգային ասոցիացիային։

2013 թվականի սեպտեմբերին ԶԼՄ-ները տարածել են ինֆորմացիա այն մասին, որ Քոնոլին տարել է շագանակագեղձի քաղցկեղի հաջող վիրահատություն։ Վերականգնվող արտիստի մոտ սկզբնական փուլում ախտորոշվել է նաև պարկինսոնի հիվանդություն։

### Կարիերա
1960-ական թվականների սկզբին Բիլի Քոնոլին սկսել է հանդես գալ որպես երգիչ-բանահավաք, իսկ 1970-ական թվականներին Էլթոն Ջոնը նրան օգնել է դուրս գալ ամերիկյան թատերաբեմ։

2011 թվականի մայիսին, երբ Քոնոլին նկարահանվել է «*Billy Connolly’s Route 66»* վավերագրական ֆիլմում, կոտրել է կողոսկրը և ծունկը, բայց մի շաբաթ անց վերադարձել է նկարահանման։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* Официальный сайт
* 
* A ''Guardian'' interview with Connolly from 2001
* «Enough Rope» interview with Andrew Denton; 20 February 2006
* Connolly’s interview with ''The Guardian'', September 2001
* 
* «A laugh a minute? Life with Billy Connolly» — CNN.com
* Билли Коннолли Биография, фильмография, фото

Կատեգորիա:1942 ծնունդներ
Կատեգորիա:20-րդ դարի դերասաններ
Կատեգորիա:Ամերիկացի ծաղրանկարիչներ
Կատեգորիա:Ամերիկացի կատակերգուներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Աուդիոգիրք կարդացողներ
Կատեգորիա:Բրիտանացի դերասաններ
Կատեգորիա:Բրիտանացի երաժիշտներ
Կատեգորիա:Գլազգո քաղաքում ծնվածներ
Կատեգորիա:Թատրոնի դերասաններ
Կատեգորիա:Կրոնների քննադատներ
Կատեգորիա:Նոյեմբերի 24 ծնունդներ
Կատեգորիա:Շոտլանդացի արվեստագետներ
Կատեգորիա:Շոտլանդացի գրողներ
Կատեգորիա:Շոտլանդացի դերասաններ
Կատեգորիա:Շոտլանդացի երաժիշտներ
Կատեգորիա:Շոտլանդացի երգիչներ
Կատեգորիա:Շոտլանդացի կիթառահարներ
Պասկուալ Յորդան

**Պասկուալ Յորդան** (; ), գերմանացի ֆիզիկոս և մաթեմատիկոս։

Սովորել է Հաննովերի տեխնիկական համալսարանում և Գյոթինգենի համալսարանում։ Աշխատել է Մաքս Բոռնի և Վերներ Հայզենբերգի հետ քվանտային մեխանիկայի և դաշտի քվանտային տեսության խնդիրների վրա և զգալի ներդրում է ունեցել դրանց մեջ։

1933 թվականից Յորդանը եղել է ՆՍԳԲԿ-ի անդամ և գրոհային ջոկատների մասնակից։ 1930-ական թվականների կեսերին Յորդանը միացել է գիտության ռազմական հավելվածների հետ կապված խնդիրներին և աշխատել է Փենեմյունդի հրթիռային կենտրոնում։

Երկրորդ աշխարհամարտից հետո, Վոլֆգանգի բարեխոսության շնորհիվ, Յորդանը արագորեն վերադարձել է լիարժեք գիտական գործունեության, ինչպես նաև ներգրավվել է քաղաքականության մեջ և 1957 թվականից մինչև 1961 թվականը եղել է Քրիստոնեական-դեմոկրատական միության Բունդեսթագի պատգամավոր։ 1957 թվականին Յորդանը պաշտպանել է Բունդեսվերի տակտիկական միջուկային զենքով զինելու գաղափարը, մինչդեռ «Göttingen 18» խումբը, որի մեջ մտնում էին Մաքս Բոռնը, Վերներ Հայզենբերգը, Վոլֆգանգ Պաուլին և այլ հայտնի ֆիզիկոսներ, հանդես են եկել այդ որոշմանը դեմ բողոքով։

Յորդանի անվան հետ կապված է, այսպես կոչված յորդոնավա հանրահաշիվը։ Նման հանրահաշիվները անհրաժեշտ են քվանտային մեխանիկայի հիմունքները աքսիոմատիզացնելու համար, այնուհետև կիրառություն են գտել հանրահաշվում, վերլուծության և երկրաչափության մեջ։

## Ծանոթագրություններ

## Արտաքին հղումներ
* 

Կատեգորիա:Գերմանացի մաթեմատիկոսներ
Կատեգորիա:Գերմանացի ֆիզիկոսներ
Կատեգորիա:Գերմանիայի քաղաքական գործիչներ
Կատեգորիա:Գերմանիայի քրիստոնեական-դեմոկրատական միության անդամներ
Կատեգորիա:Գյոթինգենի համալսարանի շրջանավարտներ
10 քայլ դեպի հաջողություն

**10 քայլ դեպի հաջողություն** (), ռեժիսոր և սցենարիստ Բրեդ Սիլբերլինգի ամերիկյան կատակերգրական դրամա։ Գլխավոր դերերում՝ Մորգան Ֆրիման և Պաս Վեգա։

*ClickStar* ընկերությունը, հիմնադրված Մորգան Ֆրիմանի և Լորի Մակ-Կրիրիի կողմից, դարձրեց ֆիլմը հասանելի թվային տարբերակով, 2006 թվականի դեկտեմբերի 15-ին՝ կինոթատրոններում ցուցադրելուց հետո։

## Սյուժե
Հանգամանքների բերումով երկու անծանոթներ՝  դերասանը (Ֆրիման), ով պատրաստվում էր առաջիկա դերակատարությանը և գանձապահը (Վեգա), շրջում են Լոս Անջելեսով և խոսում կյանքի և շատ կարևոր բաների մասին։

## Դերերում
*Մորգան Ֆրիման - Դերասան
*Պաս Վեգա - Սկարլետտ
* Կումար Փալլանա - Լի
*Ջոնա Հիլ - Դերասանի ընկերը
*Էնն Դուդեկ - Լորեյն
* Բոբբի Կանավալե - Բոբբի
*Ջիմ Փարսոնս - Շինանարարական ընկերության գրանցիչ
*Դենի Դե Վիտո - Մեծ Դի
* Ռեա Պերլման - Մեծ Դիի կինը

## Երաժշտություն
* «Rose»
* «Latin Thugs»
* «Las Isabeles»
* «Cancion Villista»
* «Colorin Colorao»
* «Las Perlitas»
* «Con Tu Amor Y Pasion»
* «I’ve Got The World On A String»
* «La Receta»
* «It’s Me Jody»
* «En Este Varrio»
* «Al Pasar la Barca»
* «Duncan»
* «Let The Horn Blow»

## Տոմսարկղ
Ֆիլմը ցուցադրվել է ընդամենը տասնհինգ թատրոնում և առաջին հանգստյան օրերին վաստակել է $ 35.929 դոլար : Տոմսարկղերի ընդհանուր եկամուտները կազմել են $ 83 291 դոլար։ Ֆիլմը հավաքել է  $ 1,315,931 դոլար, իսկ միջազգային տոմսարկղերում  $ 486.895 դոլար։

## Քննադատություն
Ֆիլմի քննադատական արձագանքը խառն էր։ Ընդհանուր գովասանքի արժանացան երկու գլխավոր հերոսների աշխատանքը։ Ֆիլմն ուներ հաստատման վարկանիշ ՝ 63%, հիմնված Rotten Tomatoes կողմից կազմված 59 ակնարկների վրա։

«10 քայլ դեպի հաջողություն» 2006 թվականի ամերիկյան կատակերգական դրամայի կինոնկարը, որը Chicago Reader-ից Ջոնաթան Ռոզենբաումի խոսքերի համաձայն  «Ընկերական ցուցադրում է այն մասին, թե ինչպես կարող են լավ ֆիլմ ստեղծել պարզապես ոչնչից երկու խարիզմատիկ դերասաններ և ռեժիսորը»։

*[[The Washington Post]]*-ից Դեսոն Թոմսոնը կարծում է, որ ֆիլմը «բնական, բայց ձախողված փորձ է՝ անկախ ֆիլմերի ոճի հաճելի հանդիպման մասին»։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ֆիլմեր դերասանների մասին
Քրաշ (Տեխաս)

**Քրաշ** (), երկու գնացքների ընդհարումը ցուցադրող շոուի համար ժամանակավոր ստեղծված քաղաք ԱՄՆ Տեխաս նահանգում։

## Պատմություն

1896 թվականին Միսուրի-Կանզաս-Տեխաս երկաթուղային ուղևորատար երկաթուղային ընկերության (հայտնի էր որպես Քեթի՝ ըստ անվան սկզբնատառերի՝ MKT) գործակալ Ջորջ Ուիլիամ Քրաշը ընկերությանը առաջարկել  է երկաթուղին գովազդելու նպատակով երկու գնացքների դեմ առ դեմ ընդհարման շոու կազմակերպել։ Դա անելու համար Տեխասում ժամանակավոր քաղաք է կառուցվել։ Ընդհարման համար օգտագործվել են դուրս գրված հին մոդելի շոգեքարշերը։ Շոուի համար գումար չեն գանձել, բայց նահանգի ցանկացած վայրից երկաթգծով քաղաք ժամանելու և ետադարձ տոմսը  արժեցել է երկու դոլլար (2019 թվականի 61,46 դոլլարի համարժեքը)։ Շոուն տեղի է ունեցել 1896 թվականի սեպտեմբերի 15-ին։  Դիտելու համար հավաքվել է մոտ 40,000 մարդ, որն ավելին էր քան  Տեխասի մեծությամբ երկրորդ քաղաքի բնակչությունը։

Տեխասի Մակ-Լենան շրջանի Վեսթ քաղաքից 3 մղոն (4,8 կմ) հարավ հանդիսատեսի համար ժամանակավոր դիտահրապարակի տեղ է ընտրվել։ Հարթակներ են կառուցվել։ Ռինգլինգ եղբայրների կրկեսի () ներկայացումների համար վրաններ են դրվել, տեղում փորվել է երկու ջրհոր, տեղադրվել է տաղավար երեք հաղորդավարների համար, լրագրողների համար նախատեսված հարթակ, երկու հեռագրական գրասենյակ և հատուկ գնացքի դեպո, որի վրա տեղադրվել է հսկա «Քրաշ, Տեխաս» ցուցանակը, Միդուեյ Պլայանսից կրպակներ, ներառյալ լիմոնադի և սիգարի վաճառակետեր, կառնավալային խաղեր։

2-2-0 «ամերիկյան» տիպի երկու լոկոմոտիվներ ներկվել են վառ կանաչ և վառ կարմիր գույներով (համապատասխանաբար 999 և 1001 համարներով)։ Հատուկ ռելսեր են տեղադրել Քեթիի երկաթգծի կողքին։ Միջոցառումը հետաձգվել է մեկ ժամով, քանի որ հավաքված հանդիսատեսը դիմադրել է ոստիկանությանը, որն ամբոխին անվտանգ հեռավորության վրա էր փորձում պահել։ Լոկոմոտիվները 72 կմ/ժամ արագություն են հավաքել, որից հետո լոկոմոտիվների անձնակազմները դուրս են նետվել։ Լոկոմոտիվները հանդիպել են ճիշտ նախատեսված տեղում։ Բայց ճարտարագետները ճշգրիտ չեն հաշվարկել լոկոմոտիվային պայթյունի ուժը, և մարդկանց բազմությունը, չնայած ոստիկանության գործողություններին, չափազանց մոտ է եղել կանգնած դեպքի վայրին։ Լոկոմոտիվներից պայթյունից ցրված հարյուրավոր բեկորներ, որոնց մի մասը ընկել են հանդիսատեսի վրա, արդյունքում երկու մարդ է մահացել, և շատերը վիրավորվել են։ Լուսանկարիչ Ջարվիս Դինը () պտուտակի հարվածից կորցրել է աչքը։ Շոուից հետո, ընդհարման վայրից վերամբարձ կռունկների օգնությամբ մի քանի ժամվա ընթացքում հավաքել են խոշոր բեկորները, իսկ հուշանվերների սիրահարները հավաքել են փոքր կտորները։ Նույն օրը կեսգիշերին, ժամանակավոր ստեղծված քաղաքը դադարկվել է։ Դժբախտ դեպքերի պատճառով Ջորջ Ուիլիամ Քրաշին հեռացրել են աշխատանքից, բայց հանրաճանաչության պատճառով նա հաջորդ օրը նոր գործ է գտել։ Այս միջոցառման վայրում տեղադրվել է հուշատախտակ։

File:CrushTxBefore.jpg|Մինչև ընդհարում
File:Train crash at Crush, Texas 1896.jpg|Ընդհարման պահին
File:CrashCrushTx.jpg|Ընդհարումից հետո


## Ծանոթագրություններ

## Արտաքին հղումներ
* The Great Texas Train Crash at Crush
* Crush’s Locomotive Crash Was a Monster Smash
* The Train Crash at Crush, видеоролик

Կատեգորիա:1896 իրադարձություններ
Կատեգորիա:ԱՄՆ-ի պատմություն
Կատեգորիա:Տեխասի պատմություն
Ռուջերո Պասկարելի

**Ռուջերո Պասկուարելի** (), իտալացի դերասան և երգիչ։ 2010 թվականանին մասնակցել է իտալական չորրորդ եթերաշրջանի Factor X-ին։ Նա նաև հայտնի է «Վիոլետտա» հեռուստասերիալի Ֆեդերիկոյի դերով և «Ես Լունան եմ» սերիալի Մատտեոյի դերով։

## Կենսագրություն
Ռուջերո Պասկուարելին ծնվել է 1993 թվականի սեպտեմբերի 10-ին Պեսկարա նահանգում՝ Բրունո և Անտոնելլա Պասկուարելիի ընտանիքում, մեծացել է Չիտա-Սանտ-Անջերլիում։ Մանկության տարիներին նա կիթառի և դերասանական դասերի էր մասնակցում։ Ավագ դպրոցում Պասկուարելին սովորում էր մանկավարժական համալսարանում և մասնագիտանում արվեստի և զվարճանքի ոլորտներում։ Նա ավագ դպրոցի աշակերտ էր և դարձել է տեղական «65013» ռոք խմբի երգիչ։ Ռուջերոն ունի կրտսեր եղբայր Լեոնարդոն և քույրը՝ Վիկտորիան։

## Factor X
2010 թվականին Պասկուարելիի ավագ դպրոցում տեղի ունեցավ Factor X տաղանդավոր շոուի իտալական տարբերակի չորրորդ եթերաշրջանը, որի արդյունքում Մարա Մայոնչին ընտրեց նրան տղաների թիմի համար։ Պասկուարելիին չթուլատրեցին մասնակցել եզրափակիչ շոուին, քանի որ նա 17 տարեկան էր և շոուն կեսգիշերին էր տեղի ունենալու, իսկ իտալական կանոններով դա անթուլյատրելի էր։ Արդյունքում Պասկուարելլին զբաղեցրեց 6-րդ հորիզոնականը։

## Անձնական կյանք
2014 թվականից նա բնակվում է Արգենտինայում, ինչպես նաև ներկայումս հանդիպում է իր գործընկերուհու հետ, «Վիոլետտա» սերիալի՝ Կանդելարի Մոլֆեսի հետ։ 2014 թվականից նրանք միասին նկարահանում են տեսանյութեր և տարածում իրենց համատեղ YouTube-յան ալիքով։

## Ֆիլմագրություն

## Սկավառակագորւթյուն

## Մցանակներ և նոմինացիաներ

## Շրջայց
* Soy Luna en concierto (2017) - Gira latinoamericana
* Soy Luna Live (2018) - Gira europea
* Soy Luna en vivo (2018) - Gira latinoamericana

## Ծանոթագրություններ

## Արտաքին հղումներ
* YouTube
* Facebook
* Twitter
* Instagram

Կատեգորիա:Իտալացի դերասաններ
Կատեգորիա:Իտալացի երգիչներ
Կատեգորիա:Հեռուստատեսային դերասաններ
Յուլիուս Վելհաուզեն

**Յուլիուս Վելհաուզեն** ( ), գերմանացի արևելագետ և աստվածաշնչագետ։

## Կենսագրություն
Յուլիուս Վելհաուզենը ծնվել է 1844 թվականի մայիսի 17-ին, Համելնում (Գերմանիա), բողոքական (լութերական) քահանայի ընտանիքում։ Նախնական և միջնակարգ կրթությունը ստացել է Համելնի և Հաննովերի դպրոցներում։ 1862 թվականին ընդունվել է Գյոթինգենի համալսարանի աստվածաբանական ֆակուլտետը, որտեղ ուսումնասիրել է Հին Կտակարանը և արևելքի լեզուները։

1870 թվականին Վելհաուզենը պաշտպանել է դոկտորական դիսերտացիան և դարձել Գյոթինգենի համալսարանի պրիվատ-դոցենտ։ 1872 թվականին նշանակվել է Գրեյֆսվալդի համալսարանի պրոֆեսոր։ Երբ 1878 թվականին լույս է տեսել նրա «Իսրայելի պատմության նախաբանը», Ջուլիուսը զրկվել է աստվածաբանության պրոֆեսորադասախոսական պաշտոնից և դարձել հին արևելյան լեզուների ուսուցիչ։

1882 թվականից մինչև 1885 թվականը Վելհաուզենը դասավանդել է Հալլեի համալսարանի փիլիսոփայության ֆակուլտետում։ Այնուհետև նրան հրավիրել են Մարբուրգի համալսարան, իսկ 1892 թվականից մինչև իր կյանքի վերջը աշխատել է Գյոթինգենի համալսարանում՝ որպես պրոֆեսոր։

Մահացել է 1918 թվականի հունվարի 7-ին Գոտինգենում։

## Աշխատանքներ
Յուլիուս Վելհաուզենի հիմնական կրոնագիտական աշխատանքները.

* «Իսրայել» (1881), 
* «Իսրայելի պատմության նախաբանը» () (1881) 
* «Արաբական հեթանոսության մնացորդները» (1887), 
* «Իսրայելական և հրեական պատմություն» (1894), 
* «Արաբական կայսրությունը և դրա անկումը» (1902)։

## Ներդրում Աստվածաշնչում
Հիմք ընդունելով Աստվածաշնչի առաջին վեց գրքերի տեքստային վերլուծությունը և դրա արդյունքների պատմական տվյալները համեմատելը, կազմել է վավերագրական վարկածը Հին Կտակարանի առաջին վեց գրքերի ստեղծման փուլերի վերաբերյալ։ Ջուլիուսը ենթադրել է, որ գոյություն ունի ինչ-որ «Քրմական կանոնագիրգ», որը հիմք է հանդիսացել Հիսու Նաբինի հնգամատյանին։ Վելհաուզենը հավատում էր, որ Քահանայության օրենսգիրքը արտացոլում է հրեաների բնակեցված կյանքի իրողությունները և չէր կարող գրվել Մովսեսի օրոք։ Վելհաուզենը ստեղծման ամենահավանական ամսաթիվը համարել է մ.թ.ա. 6-րդ դարը։

## Ծանոթագրություններ

## Գրականություն
* *Fück J.* Die arabischen Studien in Europe: -  Leipzig, 1955: - S. 167, 199, 214, 223, 276, 279, 282: 
* Համաշխարհային կրոնագիտության դասականներ. Անթոլոգիա։

Կատեգորիա:Գյոթինգենի համալսարանի շրջանավարտներ
Կատեգորիա:Գերմանացի արևելագետներ
Կատեգորիա:Գերմանացի աստվածաբաններ
Կատեգորիա:Գյոթինգենի համալսարան
Կատեգորիա:Գերմանացի բանասերներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Գերմանացի լեզվաբաններ
Կատեգորիա:Արաբագետներ
Կատեգորիա:Գերմանացի գիտնականներ
Կատեգորիա:Գերմանացի պատմաբաններ
Կատեգորիա:Աստվածաբանական գիտությունների դոկտորներ
Բոգումիլ Ասպիս

**Բոգումիլ Ասպիս** (, ), լեհ բանաստեղծ, արձակագիր, դրամատուրգ, թարգմանիչ և հրապարակախոս։

## Կենսագրություն
Ծնվել է ուսուցչի, պատմաբանի և լեզվաբանի ընտանիքում։ Ուսանել է փիլիսոփայությունը Մոսկվայի և Սանկտ Պետերբուրգի համալսարաններում։ Դասավանդել է ավագ Ռադոմի, Կելցեի, Սուվալկիի և Վարշավայի գիմնազիաներում։ Դասավանդել է գրականություն, պատմություն, աշխարհագրություն և օտար լեզուներ։

Համագործակցել է «Tygodnik Ilustrowany», «Tygodnik Mód i Powieści» և Niwa ամսագրերի հետ։

Ասպիսի տանը գործում էր գրականության սալոն, որն այցելում էին, մասնավորապես, Գաբրիելա Զապոլսկայան և Ստանիսլավ Նոակովսկին։

Ճանապարհորդության մեծ սիրահար էր, ճանապարհորդել է գրեթե ամբողջ Եվրոպայով։

## Գործունեություն
Պոզիտիվիզմի ներկայացուցիչ է։

Նա իր դեբյուտը նշել է 1859 թվականին՝ «Salwator» էպիկական բանաստեղծությամբ։ 1868 թվականին նա հրատարակել է «Sulamita»չափածո ողբերգությունը, իսկ 1869 թվականին՝ այլաբանական և փիլիսոփայական «Sen odrodzenia» բանաստեղծությունը, որում նա փոխզիջում է պատկերել ավանդական և պոզիտիվիստական աշխարհայացքների միջև։

Բացի այդ, զբաղվել է Պուշկինի, Շեքսպիրի, Պեդրո Կալդերոն դե լա Բարկայի, Բայրոնի աշխատանքների թարգմանությամբ։

Իր գործունեության առաջին շրջանում հեգնանքն ու սարկազմը գերակշռում էին նրա գործերում։ «Zazdrość i miłość» («Խանդ և սեր») շարքի դրամաների լույս ընծայումից հետո նրա ստեղծագործություններում գերակշռում են սիրո մոտիվները։

Օգտագործել է Յակուբ Սատանա (Jakub Szatan) կեղծանունը։

## Ընտրված աշխատանքներ
* «Salwator» (պոեմ, 1859),
* «Sulamita» (ողբերգություն, 1868),
* «Sen Odrodzenia» (պոեմ, 1869),
* «Dzwony» (արձակ, 1871),
* «Na cmentarżu» (պոեմ, 1875)
* «Na cześć Calderona» (1881),
* «Niebieska sonata» (սոնետ, 1881)
* «Dwie zdrady» (դրամա)

Նա հեղինակ է բազմաթիվ այլ գեղարվեստական ստեղծագործությունների և հրապարակախոսական հոդվածների, որոնք տպագրվել են տարբեր ամսագրերում և լեհական հրատարակչություններում։

## Ծանոթագրություններ

## Արտաքին հղումներ
* 
* Կենսագրություն 

Կատեգորիա:19-րդ դարի բանաստեղծներ
Կատեգորիա:Լեհ բանաստեղծներ
Կատեգորիա:Լեհ արձակագիրներ
Կատեգորիա:Լեհ դրամատուրգներ
Կատեգորիա:Լեհ թարգմանիչներ
Կատեգորիա:Լեհ հրապարակախոսներ
Կատեգորիա:Բանաստեղծներ այբբենական կարգով
Սպեցե

**Սպեցե** (, ), Արգոլիկոս ծոցի սկզբնամասում գտնվող հունական կղզի, Արգոլիդի հարավային ծայրամասից 2,5 և Պիրեյոսից 40 կմ հեռավորության վրա։ Կղզին երբեմն կապվում է Սարոնիկական կղզիների խմբին։ Հին ժամանականերում կղզին հայտնի էր Պիտիուսա (՝ «սոճուտ») անվամբ․ այս անվանումը նա ստացել է սոճու անտառների շնորհիվ, որոնք, չնայած գարուն-ամառ ժամանակահատվածում հաճախակի բռնկվող հրդեհներին, ծածակում են այդ տարածքի բավականաչափ մասը։ Բնակչությունը 4027 բնակիչ է՝ ըստ 2011 թվականի հաշվառման։ Կղզու տարածքը 20,263 կմ² է։

thumb|300px

## Աշխարհագրություն
Ձվաձև կղզու ռելեյֆը՝ համեմատաբար թեք բլուրներ են, որոնցից ամենաբարձրը տեղակայված է Սպեցեի կենտրոնում և կրում է Եղիա մարգարեի անունը։ Սպեցեից հարավ-արևելքում տեղակայված է կանաչապատ փոքրիկ կղզին՝ Սպեցոպուլան, որն այժմ մասնավոր սեփականություն է։

## Պատմություն
Հնագիտական պեղումների տվյալները ցույց են տալիս, որ մարդիկ բնակեցրել են կղզին ոչ ուշ, քան վաղ բրոնզեդարում։ XV դարի երկրորդ կեսին կղզի գաղթեցին արվանիտների բավականաչափ քանակ, ովքեր հետագայում խառնվել են կղզու հունական բնակչությանը։ Ներկա ժամանակում բնակչության մեծամասնությունը ապրում է կղզու գլխավոր և միակ համանուն  քաղաքում։ Սպեցեի բնակիչները Իդրա կղզու բնակիչների հետ ակտիվ մասնակցություն ունեցան 1821 թվականի Հեղափոխությունում և կրեցին մեծ կորուստներ։ Մինչև այդ պատերազմը կղզու բնակչությունը կազմված էր 15 հազարից ավել բնակչից։ Սպեցիացիները կավ նավաստիներ են, զբաղվում են նավաշինությամբ և ծովային սպունգների արդյունահանությամբ։

## Սպեցե համայնք
Սպեցե համայնքը մտնում է կղզու ծայրամասային միավորման մեջ, Ատտիկա պերիֆերիայում։ Համայնքը իր մեջ ընդգրկում է Սպեցե, Վելոպուլա և Սպեցոպուլա կղզիները։ Համայնքի բնակչությունը 4027 բնակիչ է՝ ըստ 2011 թվականի հաշվառման։ Համայնքի տարածքը՝ 27,121 կմ², խտությունը՝ 148,48 մարդ/կմ²։

2014 թվականի տեղի ընտրություններում համայնքի ղեկավար ընտրվեց Պանայոտիս Լիրակիսը ()։

Սպեցե համայնքը ստեղծվել է 1934 թվականին, երբ Սպեցեի համախմբակցությունը ճամաչվեց որպես համայնք։

## Բնակչություն

## Իրադարձություններ
Ամեն տարի սեպտեմբերին տեղի է ունենում մեկ շաբաթյա «Արմատա» փառատոնը՝ ի հիշատակ 1822 թվականին Սպեցեի մոտ տեղի ունեցած պատերազմում օսմանական նավատորմի դեմ հունական նավատորմի տարած հաղթանակի, ինչը փրկել է կղզին թուրքերի ջախջախումից։

## Սպեցեն գրականությունում
Սպեցեն դարձավ Ֆրակսոս («ցանակապատների կղզի») կղզու նախատիպը, որտեղ իրականանում են Ջոն Ֆաուլզի հայտնի «Կախարդը» վեպի իրադարձությունները։ Գրողը դասավանդել է մասնավոր դպրոցում, որը տեղակայված էր Սպեցեում և իր գիրք է տեղափոխել կղզու՝ 1950-ական թվականների կյանքը։

## Հայտնի մարդիկ և բնակիչներ
* Լասկաինա Բուբուլինա (1771—1825 թվականներ) - 1821-1829 թվականներին Հունաստանի անկախության պատերազմի հերոսուհի, Ռուսական նավատորմի միակ կին ծովակալը։ 
* Գեորգիս Պանու (1770—1863թվականներ) - հույն հեղափոխական կապիտան և Հունական հեղափոխության ծովակալ։ 
* 2013 թվականի մայիսից կղզում մշտական բնակություն է հաստատել Հունաստանի Գյուկսբուրգ դինաստիայի վերջին թագավորը՝ Կոստանտինոս II:

## Ծանոթագրություններ

## Գրանակություն
* 

Կատեգորիա:Հունաստանի կղզիներ
Ռոբերտ Ֆրանգեշ-Միհանովիչ

**Ռոբերտ Ֆրանգեշ-Միհանովիչ** (, ), խորվաթ քանդակագործ, ժամանակակից խորվաթական ու հարավսլավական քանդակագործության հիմնադիրներից, 19-20-րդ դարերի մշակույթի ականավոր գործիչ։

## Կյանք և ստեղծագործություն
Ռոբերտ Ֆրանգեշ-Միհանովիչը ծնվել է 1872 թվականին Սրեմսկայում (այն ժամանակ Ավստրո-Հունգարիայում, ներկայումս՝ Սերբիայում)։ 1889 թվականին ավարտել է Զագրեբի արհեստագործական ուսումնարանը։ Այնուհետև սովորել է Վիեննայում՝ Կիրառական արվեստի դպրոցում (1889-1894), և Վիեննայի գեղարվեստի ակադեմիայում՝՝ քանդակագործներ Օտտո Կյոնիգի և Կարլ Կունդմանի դասարաններում։ Որոշ ժամանակ դասավանդել է Զագրեբի կիրառական արվեստի դպրոցում։ Ֆրանգեշ-Միհանովիչը իր գեղարվեստական կրթությունն ավարտին է հասցրել Փարիզում, որտեղ 1900-1901 թվականներին ծանոթացել է Օգյուստ Ռոդենի ու Ռոսսի հետ։ Վերադառնալով հայրենիք՝ քանդակագործը կրկին դասավանդել է Զագրեբի արվեստի ակադեմիայում (մինչև 1907 թվականը), ապա Զագրեբի արվեստի ակադեմիայում։ Ֆրանգեշ-Միհանովիչը եղել է նկարչական մի շարք ակադեմիաների անդամ, այդ թվում՝ Հարավսլավիայից դուրս (օրինակ՝ Պրահայի ակադեմիա)։ Նա «Խորվաթ նկարիչների միավորման» (1897), ֆոլկլորային «Lado» ընկերության (1904) և Զագրեբի գեղարվեստի ակադեմիայի հիմնադիրներից է։ Ֆրանգեշ-Միհանովիչի ամենահայտնի աշակերտը եղել է նրա հայրենակից, սրեմսկացի խորվաթ Ջոզա Տուրկալը (Joza Turkalj, 1890—1943):

Ֆրանգեշ-Միհանովիչի ստեղծագործական ժառանգությունը հարուստ է ու բազմազան։ Նա հեղինակել է ձուլածո շատ քանդակներ («Հերակլեսը և ցուլը» 1899, «Խաղողագործները» 1900, «Թուրքիա» 1904), հիմնադրել է նաև խորվաթական մեդալային արվեստը։ Կերտել է այլաբանական, դիցաբանական և կրոնական բնույթի տարբեր քանդակներ՝ «Անմեղություն» (1902), «Փախուստ Եգիպտոս» (1906), «Եվրոպայի առևանգումը» (1906), ինչպես նաև կիսանդրիներ։ 1897 թվականին Ֆրանգեշ-Միհանովիչը ստեղծել է 78-րդ գնդի՝ Օսյեկում զոհված զինվորների հուշարձանը։ «Փիլիսոփայություն» այլաբանական ձուլվածքի հետ այս հուշարձանը խորվաթական քանդակագործության մեջ իմպրեսիոնիստական ոճով վաղ քանդակներից է։ Միևնույն ժամանակ քանդակագործն աշխատել է ակադեմիական և սիմվոլիստական ուղղություններով։ Իր ավելի ուշ շրջանի արվեստում նա հանդես է եկել ռեալիստական սեփական ինքնատիպ ոճով։

Ռոբերտ Ֆրանգեշ-Միհանկովիչի առավել հայտնի ստեղծագործություններից է խորվաթ արքա Տոմիսլավ I-ի հեծելարաձանը, որը նա ձուլել է 1928-1938 թվականներին։ Արձանը Զագրեբում տեղադրվել է Երկրորդ համաշխարհային պատերազմից հետո՝ 1947 թվականին. (կոմունիստական իշխանությունը թույլ չէր տալիս արձանի պատվանդանին քանդակագործի բարձրաքանդակները տեղադրել. միայն 1991 թվականին են դրանք իրենց տեղը գտել պատվանդանին)։

## Պատկերասրահ

Պատկեր:Kralj Tomislav.jpg|Տոմիսլավ I-ի արձանը Զագրեբում
Պատկեր:Robert Frangeš Mihanović Arko.JPG|Արկո
Պատկեր:Robert Frangeš Mihanović Bački Hrvati.JPG|Բաչկայի խորվաթներին
Պատկեր:Justicija Robert Franges Mihanovic HDA 090609.jpg|Արդարադատություն
Պատկեր:Filozofija Robert Frangeš Mihanović.JPG|Փիլիսոփայություն


## Ծանոթագրություններ

## Գրականություն
* Ilse Krumpöck: *Die Bildwerke im Heeresgeschichtlichen Museum*, Wien 2004, S. 46-49

Կատեգորիա:Ավստրիացի մանկավարժներ
Կատեգորիա:Ավստրիացի քանդակագործներ
Կատեգորիա:Խորվաթ քանդակագործներ
Կատեգորիա:Նկարիչներ այբբենական կարգով
Արկալոխորիոն

**Արկալոխորիոն**( ), փոքր քաղաք Հունաստանում, Կրետեում։ Տեղակայված է Հերակլիոնից 32 կիլոմետր հարավ։ Մտնում է Մինոա-Պեդյադա համայնքի կազմի մեջ, Հերակլիոն ծայրամասային միավորումում, Կրետե պերիֆերիայում։ Բնակչությունը 4313 բնակիչ է՝ ըստ 2011 թվականի մարդահամարի։

## Հնագիտություն
Արկալոխորիոնը գտնվում է ոչ շատ հարավ վերջերս բացված Մինոյական պալատից, Գալաթասում։

Այստեղ է գտնվում նաև մինոյական քաղաքակրթական հնագիտական հուշարձանը, այսկերպ կոչված «սրբազան քարայրներից» մեկը կղզու արևելքում։ Քարայրը, հավանաբար, օգտագործվել է պաշտամունքային նպատակով մոտավորապես մ․ թ․ ա․ 2500-1450 թվականներին։

Շատ տարիների ընթացքում տեղի գյուղացիներ քարանձավում փորեցին և գտան զանազան բրոնզե զենքեր ու այլ մետաղական առարկաներ։ Դրանց  մեծամասնությունը չի պահպանվել, քանի որ գյուղացիները վերաձուլեցին դրանք և պատրաստեցին ֆերմայում աշխատանքներիի համար գործիքներ։ Առաջին հնագետը, ով ուշադրություն դարձրեց քարայրին, հույն Իոսիֆ Կադզիդակիսն է ()։ Նա պեղումներ է իրականացրել 1912 թվականին և գտել է շատ զենքեր, դաշույններ ու սրեր, ինչպես նաև մեծ քանակությամբ երկկողմանի կացիններ։ Դրանից հետո երեխաները քարայրում պատահաբար գտան ոսկյա լաբրիս։ Քրայրում սկսվեց թալանում տեղի բնակիչների կողմից։ 1934 թվականին հնագետ և Հերակլիոնի հնագիտական թանգարանի տնօրեն Սպիրիդոն Մարինատոսը գյուղացիներից բռնագրավեց մեծ քանակությամբ գտածոներ և վերսկսեց պեղումները։ Քարանձավում գտտված 25 ոսկյա և վեց-յոթ արծաթյա կացիններից մեկը ունեին կարճ մակագրոություն՝ գծային Ա գրությամբ։

Մյուս զենքերի մեջ, որոնց թիվը անցնում էր հարյուրը, Սպիրիդիոն Մարինատոսը գտավ բրոնզե լաբրիս՝ հայտնի որպես «Արկալոխորիոնից լաբրիս»։ Դրա վրա հայտնաբերվել է 15 հիերոգլիֆներով գրություն՝ տեղակայված երեք սյուների վրա, որոնցից տասը տարբեր են։ Լուի Գոդարը զարմանքով նշել է, որ գրությունը վստահաբար չի կարելի համեմատել ոչ մի գյուղական գրային համակարգի հետ․ նշանների մի մասը հիշեցնում է Գծային Ա-ն, իսկ որոշները նմանվում են հայտնի Ֆեստի սկավառակին։

## Արկալոխորիոնի միություն
Արկալոխորիոնի համայնքային միությունը կազմված է յոթ բնակավայրերից։ Բնակչությունը 4822 բնակիչ է՝ ըստ 2011 թվականի հաշվառման։ Տարածքը 24,97 քառակուսի կիլոմետր է։

## Բնակչություն

## Ծանոթագրություններ

Կատեգորիա:Հին Հունաստանի քաղաքներ
Էլիսոն Գուդման

**Էլիսոն Գուդման** (; ), ավստրալիացի գրող։ Երեխաների համար վեպերի հեղինակ։ Ավստրալիական հեղինակավոր  Աուրելիս (գրողների համար  ազգային երկու մրցանակներից մեկը, որը աշխատում է ֆանտաստիկայի և ֆենտեզի ժանրում) մրցանակի եռակի հաղթող։

## Կենսագրություն
Էլիսոն Գուդմանը ծնվել է 1966 թվականի օգոստոսի 18-ին Մելբուռնում։ Մելբուռնի համալսարանը ավարտել է արվեստի մագիստրոսի կոչումով։ Նրա առաջին վեպը եղել է «Շների աստղերը երգում են բլյուզ»-ը (), հրատարակվել է 1998 թվականին Ավստրալիայում՝ «Պատանիների համար լավագույն վեպ» անվանակարգում արժանանալով Աուրելիս մրցանակին։ 2007 թվականի հունիսին բանաստեղծուհու «Նապաստակի սպանությունը» քրեական թրիլլերը հրատարակվել է ԱՄՆ-ում և առաջադրվել «Դևիթ» մրցանակի։

2008 թվականի կեսերին Ավստրալիայում և Մեծ Բրիտանիայում հրատարակվել է բանաստեղծուհու առաջին ֆանտաստիկ «Իմաստնության երկու մարգարիտ» երկերգությունը և նույն թվականի դեկտեմբերի վերջերին ԱՄՆ-ում մեկ ուրիշ վերնագրով՝ «Էոն։ Վերածնված վիշապի աչք»։ Արդյունքում այդ գիրքը թարգմանվել է տասնմեկ լեզուներով, ընդգրկվել է 2010 թվականի ընթերցողների միջազգային ասոցիացիայի ընթերցանության ցանկում և  «Լավագույն ֆանտաստիկ վեպ» անվանակարգում արժանացել է Աուրելիս մրցանակի։

## Ստեղծագործություններ
* «*One Last Zoom at the Buzz Bar*» (1994)
* «*Dead Spyders*» (1997)
* «*[[:en:Singing the Dogstar Blues|Singing the Dogstar Blues]]*» (1998)
* «*The Real Thing*» (2006)
* «*Killing the Rabbit*»(2007)
* «*[[:en:The Two Pearls of Wisdom|The Two Pearls of Wisdom]]*» (2008)
*«*Eona *» (2011)
* «*A New Kind of Death *» (2012)
* «*The Dark Days Club: A Lady Helen Novel*» (2016)

## Մրցանակներ
Աուրելիս մրցանակի արժանացած գրքեր․

* 2017՝ «Վեպ դեռահասների համար» անվանակարգում՝ Lady Helen and the Dark Days Pact (2016)
* 2008՝ ֆենտեզի վեպ անվանակարգում՝ Eon (2008)
* 1998՝ Վեպ դեռահասների համար անվանակարգում՝ Singing the Dogstar Blues (1998)

## Ծանոթագրություններ

## Արտաքին հղումներ
* Официальный сайт Элисон Гудман 

Կատեգորիա:1966 ծնունդներ
Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Ավստրալիացի գրողներ
Կատեգորիա:Օգոստոսի 18 ծնունդներ
Բորիս Ալեքսանդրով (դերասան)

**Բորիս Ալեքսանդրով** (, ), Ուլյանովսկի մարզային դրամատիկական թատրոնի դերասան, Ռուսաստանի Դաշնության ժողովրդական արտիստ (2002 թվական)։

## Կենսագրություն
Բորիս Ալեքսանդրովը ծնվել է 1949 թվականի հոկտեմբերի 31–ին, Օրենբուրգի մարզի Բուզուլուկսկի շրջանի Պարտիզանսկի ավանում։

1971 թվականին ավարտել է պրոֆեսր Մ․ Օռլովայի կուրսը Ռուսաստանի թատերական արվեստի ինստիտուտում, նույն տարում սկսել է աշխատել Ուլյանովսկի դրամատիկական թատրոնում։

1997 թվականից դասավանդել է Ուլյանովսկի պետական համալսարանի դերասանական ֆակուլտետում։

Խաղացել է ավել քան 100 դերեր տարբեր ներկայացումներում, մասնակցել է Ռուսաստանում, Գերմանիայում, Լեհաստանում անցկացվող թատերական արվեստի փառատոններին։ Ավելի քան 10 տարի եղել է Ռուսաստանի թատերական գործիչների միության Ուլյանովսկի տարածքային կազմակերպության նախագահը։

Երիտասարդական թատերական «Դրամա» ստուդիայի հիմնադիրն է և ղեկավարը։

Ուլյանովսկի մարզային օրենսդիր խորհրդի 4-րդ գումարման պատգամավոր է, սոցիալական քաղաքականության, պետական և քաղաքային շինարարության ու երիտասարդության հարցերի հանձնաժողովի անդամ։ Մշակված օրինագծերից մեկն է եղել «Ուլյանովսկ մարզի ստեղծագործական միությունների և ստեղծագործական աշխատողների մասին» օրինագիծը։

Բորիս Ալեքսանդրովը մահացել է 2010 թվականի հունվարի 22–ին, Մոսկվայում։

## Դերեր թատրոնում
* «Վալենտին և Վալենտինա» (Մ․ Ռոշին)՝ Վալենտին
* «Գիշերային առեղծված»՝ Յաու
* «Միապետներ»
* «Դերասանուհի»
* «Անտիգոնե»
* «Հենրիխ IV»` Հենրիխ
* «Համլետ» (Ուիլյամ Շեքսպիր)՝ (Համլետի հոր ուրվականը)
* «Տարտյուֆ կամ Խաբեբան» (Մոլիեր)` Տարտյուֆ
* «Երկու տիրոջ ծառա» (Կառլո Գոլդոնի)
* «Օբսկուրի տեսախցիկը»
* «Սիրենը և Վիկտորյան»
* «Բոլոր իմաստունները բավականին պարզ են» (Ալեքսանդր Օստրովսկի)
* «Սաստանան և տեր աստված»
* «Արքա Լիր» (Ու․ Շեքսպիր)` արքա Լիր
* «Կրեպպի վերջին ժապավենը» (մոնոներկայացում)
* «Ճիշտը լավ է, իսկ երջանկությունը` ավելի լավ» (Ա․ Օստրովսկի)` Գրոզնով
* «Հյուրանոցի տիրուհին»
* «Իվանով» (Անտոն Չեխով)` Իվանով

## Ճանաչում և մրցանակներ
* ՌԽՖՍՀ վաստակավոր արտիստ (1991) 
* ՌԴ պետական մրցանակի դափնեկիր (2002) 
* Ռուսաստանի Դաշնության ժողովրդական արտիստ (2002)
* 2007 թվականին դարձել է Ն․ Ռիբակովի մրցանակի դափնեկիր «Ռուսաստանի դերասան» անվանակարգում (Ռիբակովի անվան թատերական փառատոն) և «Մոսկովյան գիշերներ» միջազգային փառատոնի գլխավոր մրցանակի դափնեկիր` «Լավագույն տղամարդկային դեր» անվանակարգում
* 2009 թվականին պարգևատրվել է «Ուլյոնովսկյան մարզի համար ունեցած ավանդի համար»

## Ծանոթագրություններ

## Աղբյուրներ
* http://community.livejournal.com/studiadram/

Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուս դերասաններ
Կատեգորիա:ՌԴ պետական մրցանակի դափնեկիրներ
Սամոբոր (քաղաք, Խորվաթիա)

**Սամոբոր** ()&nbsp;, քաղաք Խորվաթիայում՝ Զագրեբի ժուպանում (գավառ, շրջան)։ Քաղաքի կարգավիճակ է ստացել   1242 թվականին։ Խորվաթիայի ապակեգործության գլխավոր կենտրոններից մեկն է, հնուց ի վեր հռչակված բյուրեղապակու արտադրությամբ։ Խորվաթիայում զբոսաշրջության ամենագրավիչ և ամենասիրված վայրերից մեկն է համարվում։ 2011 թվականի մարդահամարի տվյալներով համայնքի բնակչության թվաքանակը եղել է 37 633, բուն քաղաքինը՝ 15 956:

## Աշխարհագրություն
Սամոբորը ընկած է Սավա գետի հովտում, Ժումբերակ լեռնաշղթայի ճյուղավորումներից մեկի ստորտին։ Գտնվում է Սլովենիայի հետ Խորվաթիայի ունեցած պետական սահմանից 5 կիլոմետր դեպի արևելք, երկրի մայրաքաղաք Զագրեբից 10 կիլոմետր դեպի արևմուտք։ Զագրեբի հետ կապված է ավտոմայրուղով։ Ամենաբարձր կետը Ռավնիցե սարն է, որի բարձրությունը ծովի մակերևույթից 860 մետր է։

## Կլիմա
1980-2000 թթ. եղանակային վիճակագրությունը.
* Գրանցված ամենաբարձր ջերմաստիճանը - 37&nbsp;°C (1983 թ. հուլիս և 1993 թ. օգոստոս)
* Գրանցված ամենացածր ջերմաստիճանը -  -25,6&nbsp;°C (1985 թ. հունվար)
* Տեղումների տարեկան առավելագույն քանակը - 1078,6 մմ/մ² 
* Ամենաանձրևառատ օրը - 1993 թվականի հոկտեմբերին (84,2 մմ/մ²)
* Ամենաձնառատ ամիսը - 1986 թվականի փետրվար
* Արևոտ օրերի միջին տարեկան քանակը - 52,8

Միջին տարեկան ջերմաստիճանը՝ 10,38&nbsp;°C, տեղումների միջին տարեկան քանակը՝ 991 մմ։

## Քույր քաղաքներ
*  Վիրգես, Գերմանիա
*  Վելես, Հյուսիսային Մակեդոնիա
*  Ստարի Գրադ, Խորվաթիա
*  Պեչ, Հունգարիա
*  Շասյո, Ֆրանսիա
*  Պարաբիագո, Իտալիա

## Հուշարձաններ
* Ամրոցի ավերակները
* Սբ. Աննա եկեղեցին - XVII դ.
* Սբ. Միքայել ոկեղեցի - XVI - XVII դդ.
* Ֆրանցիսկյան Սբ. Մարիամ վանք - XVIII ст.
* Կոմպոզիտոր Ֆերդո Լիվադիչի առանձնատուն - XVII դ.

## Պատկերասրահ

Samobor Church of Saint Anastazia02.jpg|Սբ. Աննա եկեղեցին
Stari grad Samobor VII. 2014.JPG|Ամրոցի ավերակները
Zgrada Gradskog poglavarstva Samobora.jpg|Քաղաքապետարանը
Samobor main square.jpg|Գլխավոր հրապարակը
Kapela Sv Mihovila 1007.jpg|Սբ. Միքայել եկեղեցին
Samobor (1).jpg|Տեսարան քաղաքից
Samoborski muzej.jpg|Քաղաքային թանգարանը
Samoborsko kremsnita.JPG|Կրեմշնիտա ավանդական թխվածքը


## Ծանոթագրություններ

## Արտաքին հղումներ
* Герб міста 
* Офіційний сайт 
* рада з туризму  
* Самобор новинний портал

Կատեգորիա:Խորվաթիայի աշխարհագրություն
Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Survivor (երգ)

**«Survivor»**, ամերիկյան Destiny's Child խմբի երգ, ձայնագրվել է Survivor (2001) ալբոմում։ Երգի հեղինակներն են Բիյոնսեն, Էնթոնի Դենթը և Մեթյու Նուլզը որպես խմբի երրորդ ստուդիական ալբոմի համանուն սինգլ (2001)։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

!colspan="3"| Ռինգթոն
|-

!colspan="3"| Տեսահոլովակ
|-

## Ծանոթագրություններ

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Ստրադուն

**Ստրադուն** (, ), Խորվաթիայի Դուբրովնիկ քաղաքի պատմական կենտրոնի գլխավոր փողոց։

Ստրադունը, ինչպես պատմական քաղաքի բոլոր փողոցները, հետիոտնային է։ 1468 թվականին այն սալարկել են կրաքարով։ Փողոցն ունի մոտ 300 մ  երկարություն։

Հնում ներկայիս փողոցի տեղում եղել է ճահճացած ջրային հոսանք, որը բաժանում էր Ռագուզան Դուբրավայից, մինչև 9-րդ դարում նրանք միավորվել են մեկ քաղաքում։ Ստրադունը ձգվում է ամբողջ քաղաքով արևելքից արևմուտք՝ կապելով արևմտյան մուտքը, որը կոչվում է *Վրատա Պիլա*, արևելյան մուտքին՝ *Վրատա Պլոչեին*։ Փողոցի երկու ծայրամասերում կան 15-րդ դարի շատրվաններ՝ *Մեծ Օնոֆրիո* շատրվանը արևմտյան մասում և *Փոքր Օնոֆրիո* շատրվանը արևելյան հատվածում։ Քաղաքային զանգակատունը գտնվում է արևմուտքում, իսկ ֆրանցիսկյանների վանքի զանգակատունը՝ արևելքում։
thumb|200px|left|Մեծ Օնոֆրիո շատրվան

Ստրադունը քաղաքի գլխավոր փողոցն է դարձել 12-րդ դարում։ Նրա ժամանակակից տեսքը հիմնականում ձևավորվել է 1667 թվականի երկրաշարժից հետո, որի հետանքով շինությունների մեծ մասը քանդվել է։ Մինչև երկրաշարժը տները կառուցված չեն եղել մեկ միասնական ոճով, ինչպիսին նրանք ներկայումս են։ Հաճախ կիրառվել են կամարաշարեր և արհեստական հարդարանք։ Երկրաշարժից և դրան հաջորդած հրդեհից հետո օրենք է ընդունվել, որով սահմանվել է քաղաքի հետագա պլանավորումը։

Այս պլանի շնորհիվ՝ Ստրադունի՝ 17-րդ դարի բոլոր շենքերը համապատասկանում են մեկ մոդելի. առաջին հարկում գտնվում են խանութներ՝ դեպի գլխավոր փողոց ելքերով։ Դռներն ու պատուհանները նույն շրջանակներով են՝ կիսակլորավուն կամարներով։ Օրվա ընթացքում դռները փակ են մնում, և ապրանքը հաճախորդներին վաճառվում է պատուհանագոգերից, որոնք կրպակի տեղ են ծառայում։ Երկրորդ հարկերում բնակելի տարածքներ են, իսկ երրորդ հարկերում՝ մնացած սենյակները։ Խոհանոցները 1667 թվականի երկրաշարժից հետո ձևավորվել են երրորդ հարկի տակ՝ հնարավոր հրդեհի տարածումը կանխելու նպատակով։

20-րդ դարի վերջերին Ստրադունը և հարակից որոշ փողոցներ տուժել են Դուբրովնիկի պաշարման արդյունքում, սակայն նրանց մեծ մասը վերանորոգվել է։

Ստրադունում են տեղակայված Դուբրովնիկի տեսարժան բազմաթիվ շինություններ, որոնց շնորհիվ փողոցը զբոսաշրջային հանրաճանաչ ուղղություն է։ Ամեն տարի՝ փետրվարի 3-ին, Ստրադունով երթ է կազմակերպվում սուրբ Վլասի պատվին, որը Դուբրովնիկի հովանավոր սուրբն է։ Ստրադունում կազմակերպվում են նաև համերգներ, նշվում է Նոր տարվա գիշերը։

## Ծանոթագրություններ

Կատեգորիա:Խորվաթիայի տեսարժան վայրեր
Կատեգորիա:Դուբրովնիկի շենքեր և կառույցներ
Emotion

**Emotion**, 2001 թվականին ԱՄՆ-ում ամենաշատ վաճառված սինգլը։ Destiny's Child և Number 1's խմբերի համատեղ ձայնագրված երգը Survivor (2001) ալբոմից։ Պրոդյուսերավորումը և գործիքավորումը կատարել է Մարկ Ջեյ. Ֆեյսթը, երգի հետ համատեղ հնչում է Սամանթա Սանգի պաշտոնական երգի դանդաղ մեղեդին։ Ֆեյսթը նաև նախկինում պրոդյուսերավորել է Ռեգինա Վալասկեսի *[[Drawn (ալբոմ)|Drawn]]* ալբոմը՝ 1998 թվականին և օգտագործել է նույն պրոդյուսերավորումը նաև Destiny's Child-ի համար։

## Ֆորմատ
;U.S. CD-Single
# «Emotion» (Album version) — 3:56
# «8 Days of Christmas» — 3:29

;European Maxi Single COL 671767 2
# «Emotion» (Album Version) — 3:56
# «8 Days of Christmas» — 3:29
# «Emotion» (Calderone Dub Mix) — 6:55
# «Emotion» (Musicvideo) — 3:56

;Australian Maxi Single
# «Emotion» (Album version) — 3:56
# «Bootylicious» (Rockwilder Remix)
# «Bootylicious» (M & J’s Jelly Remix)
# «Bootylicious» (Richard Vission’s V-Quest Mix)
# «Bootylicious» (Ed Case Refix)

;UK Single Part 1
# «Emotion» (Album version) — 3:56
# «8 Days of Christmas» — 3:29
# «Emotion» (Maurice’s Nu Soul Mix)
# «Emotion» (Musicvideo) — 3:56

;UK Cassette Single
# «Emotion» (Album Version) — 3:56
# «Emotion» (Calderone AM Mix) — 10:13

;Japan CD Single
# «Emotion» (Album Version)
# «Emotion» (Maurice’s Nu Soul Mix)
# «Emotion» (Instrumental)
# «Emotion» (Acapella)

## Դիրքերը հիթ-շքերթներում

## Ծանոթագրություններ
You Don't Know Me

«**You Don't Know Me**» (), ամերիկացի դիջեյ և պրոդյուսեր Ջաքս Ջոնս-ի երգը, որ ձայնագրվել է Raye երգչուհու մասնակցությամբ։ Երգը թողարկվել է 2016 թվականի դեկտեմբերի 9-ին որպես սինգլ՝ Polydor Records լեյբլում։ Երգն օգտագործում է բասային շարքի սեմփլ, որն արդեն եղել է 2005 թվականին ձայնագրված «Body Language» հիթում, որի կատարողներն են M.A.N.D.Y.-ն և Booka Shade-ը։ Երգը գրել են Թիմուչինո Ալուոն, Վալտեր Մերզիգեևը, Ուզո Էմենիկեն, Արնո Կամայերը, Փիթեր Հայոն, Պատրիկ Բոդմերը և Ֆիլ Դ. Յանգը։ Երգն զբաղեցրել է երրորդ հորիզոնականը UK Singles Chart հիթ-շքերթում։

## Երաժշտական տեսահոլովակ
Երաժշտական տեսահոլովակը թողարկվել է 2017 թվականի մարտի 3-ին, Jax Jones-ի YouTube-ի կայքէջով։

Տեսահոլովակլի գործողությունները տեղին են ունենում տանը, որտեղ ապրում է փոքրիկ աղջիկ։ Տեսահոլովակի ամբողջ ընթացքում աղջիկը պարում է և շարժվում տնով մեկ։

## Երգացանկ
* **Թվային ներբեռնում**
# «You Don't Know Me» (featuring Raye) — 3:33

* **Թվային ներբեռնում— Piano Version**
# «You Don't Know Me» (featuring Raye) (Piano Version) — 3:45

* **Թվային ներբեռնում— Dre Skull Remix**
# «You Don't Know Me» (featuring Raye & Spice) (Dre Skull Remix) — 3:34

## Ձայնագրման մասնակիցներ
Tidal կայքի տվյալներով:-ին

* Ջաքս Ջոնս - կոմպոզիտոր, տեքստի հեղինակ, ասոցիացվող կատարող, պրոդյուսեր, բաս կիթառ, հարվածային, սինթեզատոր, ձայնագրման գործիքավորող։
* Ռեյչել Քին - կոմպոզիտոր, տեքստի հեղինակ, ասոցիացվող կատարող, վոկալ։
* Մարկ Ռալֆ - պրոդյուսեր, ասոցիացվող կատարող, միքսացնող, ստուդիական անձնակազմ։
* Ձեննի Բեննեթ - կոմպոզիտոր, տեքստի հեղինակ, ասոցիացվող կատարող, լրացուցիչ վոկալ։
* Պատրիկ Բոդմեր - կոմպոզիտոր, տեքստի հեղինակ։
* MNEK - կոմպոզիտոր, տեքստի հեղինակ, վոկալ։
* Ֆիլ Դ. Յանգ - կոմպոզիտոր, տեքստի հեղինակ։
* Վալտեր Մերզիգեր - կոմպոզիտոր, տեքստի հեղինակ։
* Արնո Կամմայեր - կոմպոզիտոր, տեքստի հեղինակ։
* Փիթեր Հայո - կոմպոզիտոր, տեքստի հեղինակ։
* Ստյուարտ Հոուքս - տեղեկության ինժեներ, ստուդիական անձնակազմ։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Թողարկման պատմություն

## Ծանոթագրություններ

Կատեգորիա:Դանս-փոփ երգեր
Ալբրեխտ Դյուրերի նկարների ցանկ

Ստորև ներկայացված են գերմանացի նկարիչ Ալբրեխտ Դյուրերի նկարները.

## Ծանոթագրություններ


## Գրականություն

* 
* 
* 
* 
* 
* 
* 
* 
* 
* 
* 
* 
* 
* 
* 
*  (в пер.)
* 
* 
* 
* Альбрехт Дюрер — электронный альбом на CD // М: электронное издательство «Директмедиа», 2008

;Օտար լեզուներով
* 
* 
* 
* 
* 
* 
* 
* 
* 
* 
* 

## Արտաքին հղումներ
* Сайт о гравюре. Դյուրերի աշխատանքների պատկերասրահ
* на artcyclopedia.com
* Albrecht Durer at Olga’s Gallery
* Ալբրեխտ Դյուրերի տուն-թանգարանը. ֆոտոռեպորտաժDeutsche Welle
* Դյուրերի ներկապնակը
* Դյուերի նկարներ и биография

Կատեգորիա:Ալբրեխտ Դյուրերի նկարներ
Կատեգորիա:Նկարների ցանկեր
Սոմալի (շրջան)

**Սոմալի** (, ), շրջան Եթովպիայի հարավ-արևելքում։ Վարչական կենտրոնը Ջիջիգա քաղաքն է։

## Պատմություն
Մինչև 1992 թվականը շրջանի վարչական կենտրոնն էր Քեբրի Դահեր քաղաքը, սակայն մայրաքաղաքը տեղափոխվել է Գոդե։ 1994 թվականին քաղաքական և ռազմավարական նպատակներով այն կրկին տեղափոխվել է Ջիջիգա։

2005 թվականի վերջում ջրհեղեղի արդյունքում զոհվել է մոտ 100 մարդ, ինչպես նաև 100 000 նեղաբնիկներ տուժել են։ Քենիայում ջրհեղեղը նաև ոչնչացրել է բնակարաններ՝ նախատեսված 25 000 սոմալիացի փախստականների համար։

## Աշխարհագրություն
Սահմանակցում է Սոմալի պետության հետ հարավ-արևելքում և հյուսիս-արևելքում, Քենիայի հետ` հարավ-արևմուտքում, Օրոմիա, Աֆար և Դիրե Դաուա էթովպական շրջանների հետ` արևմուտքում։ Շրջանը զբաղեցնում է Օգադեն պատմական շրջանի տարածքի գերակշռող մասը, որտեղ 1995 թվականից տեղակայված է Հարերգե պրովինցիան։

## Բնակչություն
2007 թվականի մարդահամարի տվյալներով շրջանի բնակչությունը կազմում է 4 445 219 մարդ, նրանց 2 472 490-ը տղամարդ են, 1 972 729-ը` կին։ Քաղաքային բնակչությունը հաշվվում է 623 004 մարդ (14,02 %): Բնակչության միջին խտությունը` 15,9 մարդ/կմ²։ Շրջանում հաշվվում են 685 986 առանձին տնտեսություններ, այս կերպ, միջինում մեկ տնտեսությանը բաժին է ընկնում 6,8 մարդ (6-ը` քաղաքային շրջաններում և 6,5-ը` գյուղական)։

Էթնիկ կազմ. սոմալիացիներ (97,2 %), օրոմո (0,46 %), ամհարա (0,66 %), գուրագե (0,12 %): Ամենատարածված լեզուն սոմալիերենն է, որը համարվում է մայրենի բնակչության 96,82 %-ի համար։ Բնակչության 0,51 % մայրենի են անվանել օրոմոն, 0,92 %-ը` ամհարերենը։ Մուսուլմանները կազմում են 98,4 %-ը, քրիստոնյա-մոնոֆիզիտները՝ 0,6 %-ը, այլ կրոնների ներկայացուցիչները՝ մոտ 1 %-ը։

Շրջանի տարածքում տեղակայվել է 8 ճամբար փախստականների համար և 1 տարանցիկ կենտրոն, որոնցում մնացել են 212 967 փախստականներ Սոմալիից։

## Ծանոթագրություններ

Կատեգորիա:Եթովպիա
Կատեգորիա:Եթովպիայի աշխարհագրություն
Կատեգորիա:Շրջաններ
Կատեգորիա:Շրջաններ ըստ երկրի
Ջայապուրա

**Ջայապուրա** (), քաղաք Ինդոնեզիայում, որը գտնվում է Նոր Գվինեա կղզու հյուսիսային ափին։ Վարչական կենտրոնը Պապուան է։ 2010 թվականի տվյալներով` բնակչությունը կազմում է 261 հազար մարդ։
 
Տեղակայված է Հումբոլդտ ծովածոցի ափին ():

## Պատմություն
thumb|left|220px|Ջայապուրա։ Տեսարանը քաղաքի կենտրոնից
1910–1962 թվականներից քաղաքը կոչվել է Հոլանդիա () և Հոլանդական արևելահնդկական ընկերության կազմի մեջ գտնվող նույնանուն շրջանի մայրաքաղաքն է եղել։

1942 թվականին այն, ինչպես նաև Հոլանդական արևելահնդկական ընկերության մեծ մասը, գրավվել է Ճապոնիայի զինված ուժերի կողմից։

1944 թվականին այն ազատագրվել է դաշնակիցների ուժերով, իսկ 1945 թվականին վերականգնվել նիդերլանդական վարչակազմը։

1949 թվականին, երբ հոլանդացիները կորցրել են իրենց արևելահնդկական հիմնական ունեցվածքը, քաղաքը դարձել է Նիդերլանդական Նոր Գվինեայի վարչական կենտրոնը։

1962 թվականին՝ Արևմտյան Նոր Գվինեայի ՄԱԿ-ի ժամանակավոր վարչակազմին հանձնելուց հետո, քաղաքին շնորհվել է ինդոնեզական Կոտա Բարու անվանումը ()։

Այդ տարածքում Ինդոնեզիայի ինքնիշխանության հաստատումից հետո, քաղաքը վերանվանվել է *Սուկարնոպուրու* ()՝ այդ ժամանակաշրջանում Ինդոնեզիայի նախագահի պաշտոնը զբաղեցնող Սուկարնոյի պատվին։

1968 թվականին քաղաքը վերանվանվել է՝ ստանալով նախկին *Ջայապուրա*  անունը ()։

1969 թվականին՝ Ինդոնեզիայի իշխանության կողմից Նոր Գվինեայի արևմտյան մասին տրամադրելուց հետո, գավառը դարձել է նրա վարչական կենտրոնը։

2003 թվականին՝ գավառի բաժանումից հետո, պահպանել է իր կարգավիճակը՝ որպես Պապուա գավառի կառավարական կենտրոն։

thumb|right|240px|Տրանսպարանտ՝ ուղենշված Պորթ Նումբայում, Ջայապուրայի անվանափոխության կողմնակիցների կողմից՝ քաղաքի հարյուրամյակին
2000–ական թվականների և 2010 թվականի սկզբներին, պապուական ազգային շարժման ակտիվացման հոսանքի հետ, գավառում, ի օգուտ քաղաքի հերթական անվանափոխության, անցել է նրա՝ հարյուրամյակին զուգադիպած պապուական ընկերությունը՝ նշելով 2010 թվականի մարտի 7–ը։

Հասարակության ներկայացուցիչների հետ անց են կացվել քաղաքային և գավառական իշխանությունների հանդիպումների շարք, որի ընթացքում անվան նոր, առավել հայտնի տարբերակներից ճանաչվել է *Փորթ Նումբայը ()*, մասնավորապես՝ 110 հասարակական պատվիրակների բացարձակ մեծամասնությունը, ովքեր մասնակցել են 2010 թվականի փետրվարին տեղի ունեցած քաղաքապետի և քաղաքային օրենսդիր խորհրդի նախագահի հետ հանդիպմանը և արտահայտվել հօգուտ նրա։

Վերանվանման հրապարակման հարցը ազգային ԶԼՄ–ների կողմից լայն արձագանք է ստացել, սակայն վերջնարդյունքում գործնական մշակում չի ստացել․ քաղաքը պահպանել է Ջայապուրա անվանումը։

Միևնույն ժամանակ, Փորթ Նումբայ անունը պաշտոնապես օգտագործվում է պապուան բնակչության կողմից և որոշակի տարածում է ստացել Ինդոնեզիայի սահմաններից դուրս։

## Քույր քաղաքներ
*  Սան Խոսե, Կոստա Ռիկա
*  Պուերտո Պրինսեսա, Ֆիլիպիններ
*  Թավաու, Մալայզիա
*  Սոնգղլա, Թաիլանդ

## Հայտնի բնիկներ և բնակիչներ
*Էրոլ Իբա (ծնված՝ 1979 թվականին)՝ Ինդոնեզիայի հավաքականի ֆուտբոլիստ, 2006—2009 թվականներին Ինդոնեզիայի ֆուտբոլի ազգային հավաքականի խաղացող։
*Ֆրենս Կաիսեպո (1921–1979 թվականներ)՝ Ինդոնեզիայի պետական և քաղաքական գործիչ։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Ինդոնեզացի նավահանգիստներ
Կատեգորիա:Պապուա Նոր Գվինեա
Կատեգորիա:Պապուայի քաղաքներ
Կատեգորիա:Սուկարնո